CELEX: 32010R1034
Language: lv
Date: 2010-11-15 00:00:00
Title: Komisijas Regula (ES) Nr. 1034/2010 ( 2010. gada 15. novembris ), ar ko groza Regulu (EK) Nr. 1082/2003 attiecībā uz pārbaudēm, kas saistītas ar liellopu identifikācijas un reģistrācijas prasībām  Dokuments attiecas uz EEZ

16.11.2010   
            
            
               LV
            
            
               Eiropas Savienības Oficiālais Vēstnesis
            
            
               L 298/7
            
         KOMISIJAS REGULA (ES) Nr. 1034/2010
   (2010. gada 15. novembris),
   ar ko groza Regulu (EK) Nr. 1082/2003 attiecībā uz pārbaudēm, kas saistītas ar liellopu identifikācijas un reģistrācijas prasībām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97 (1), un jo īpaši tās 10. panta ievadfrāzi un d) punktu,
   tā kā:
   
               (1)
            
            
               Komisijas 2003. gada 23. jūnija Regulā (EK) Nr. 1082/2003, ar ko nosaka sīki izstrādātus noteikumus Eiropas Parlamenta un Padomes Regulas (EK) Nr. 1760/2000 īstenošanai attiecībā uz minimālo līmeni pārbaudēm, kas jāveic saskaņā ar liellopu identifikācijas un reģistrācijas sistēmu (2), noteiktas šādu pārbaužu obligātās prasības.
            
         
               (2)
            
            
               Īstenojot Regulā (EK) Nr. 1082/2003 paredzētās pārbaudes uz vietas, gūtā pieredze, kas izklāstīta gada ziņojumos, un pieredze, kas gūta, īstenojot Komisijas Regulā (EK) Nr. 1505/2006 (3) noteiktās aitu un kazu pārbaudes uz vietas, pamato to, ka tiek samazināts gadā pārbaudāmo saimniecību un pārbaudāmo dzīvnieku skaits. Parasti ir jāpārbauda visi dzīvnieki saimniecībā. Tomēr kompetentajai iestādei jābūt pilnvarotai samazināt pārbaudāmo dzīvnieku skaitu saimniecībās, kurās ir vairāk nekā 20 dzīvnieku, pārbaudot atbilstošu šo dzīvnieku reprezentatīvu paraugu.
            
         
               (3)
            
            
               Turklāt Regulā (EK) Nr. 1082/2003 paredzēts, ka dalībvalstīm jāiesniedz Komisijai gada ziņojums atbilstoši minētās regulas I pielikumā iekļautajam paraugam, norādot sīku informāciju par minēto pārbaužu īstenošanu.
            
         
               (4)
            
            
               Gada ziņojumā iekļaujamo datu savākšanai jābūt piemērotai un samērīgai ar īstenojamo mērķi. Lai ziņojumu sniegšanu padarītu konkrētajiem mērķiem atbilstošāku un proporcionālāku, dažas Regulas (EK) Nr. 1082/2003 prasības un tās I pielikumā iekļautais paraugs ir jāvienkāršo, lai labāk atspoguļotu ar pārbaužu īstenošanu saistīto informāciju.
            
         
               (5)
            
            
               Tāpēc attiecīgi jāgroza Regula (EK) Nr. 1082/2003.
            
         
               (6)
            
            
               Šajā regulā paredzētie pasākumi ir saskaņā ar Lauksaimniecības fondu komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 1082/2003 groza šādi.
   
               1.
            
            
               Regulas 2. panta 1. un 2. punktu aizstāj ar šādiem punktiem:
               “1.   Kompetentā iestāde katru gadu veic pārbaudes vismaz 3 % saimniecību.
               2.   Ja 1. punktā minētajās pārbaudēs atklājas būtiski Regulas (EK) Nr. 1760/2000 pārkāpumi, minimālo pārbaužu skaitu nākamajā ikgadējas pārbaudes periodā palielina.”
            
         
               2.
            
            
               Regulas 3. pantu aizstāj ar šādu pantu:
               “3. pants
               Kompetentā iestāde pārbauda visu saimniecībā esošo dzīvnieku identifikāciju.
               Tomēr, ja dzīvnieku skaits saimniecībā pārsniedz divdesmit, kompetentā iestāde var nolemt pārbaudīt identifikācijas līdzekļus attiecībā uz šo dzīvnieku reprezentatīvu paraugu saskaņā ar starptautiski atzītiem standartiem ar nosacījumu, ka pārbaudīto dzīvnieku skaits ir pietiekams, lai ar 95 % ticamības līmeni konstatētu 5 % no gadījumiem, kad šādu dzīvnieku īpašnieki nav ievērojuši Regulu (EK) Nr. 1760/2000.”
            
         
               3.
            
            
               Regulas 5. panta 1. punkta b) apakšpunktu aizstāj ar šādu apakšpunktu:
               
                           “b)
                        
                        
                           pārbaudīto saimniecību skaitu;”.
                        
                     
         
               4.
            
            
               Minētās regulas I pielikumu groza saskaņā ar šīs regulas pielikumu.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 15. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 204, 11.8.2000., 1. lpp.
   
      (2)  OV L 156, 25.6.2003., 9. lpp.
   
      (3)  OV L 280, 12.10.2006., 3. lpp.
   
      PIELIKUMS
      Regulas (EK) Nr. 1082/2003 I pielikumu aizstāj ar šādu pielikumu:
      
         
            “I PIELIKUMS
            
               Ziņojums par pārbaužu rezultātiem, kuras veiktas saskaņā ar Regulas (EK) Nr. 1760/2000 I sadaļu
            
            1.   Vispārīga informācija par saimniecībām un dzīvniekiem
            
                        Kopējais saimniecību skaits dalībvalstī pārskata perioda sākumā (1)
                        
                     
                     
                         
                     
                  
                        Kopējais pārskata periodā pārbaudīto saimniecību skaits
                     
                     
                         
                     
                  
                        Kopējais dalībvalstī reģistrēto dzīvnieku skaits pārskata perioda sākumā (1)
                        
                     
                     
                         
                     
                  
                        Kopējais pārskata periodā pārbaudīto dzīvnieku skaits
                     
                     
                         
                     
                  2.   Regulas (EK) Nr. 1760/2000 pārkāpums
            
                        Saimniecības ar pārkāpumiem
                     
                     
                         
                     
                  Sankcijas, kas piemērotas saskaņā ar Komisijas Regulu (EK) Nr. 494/98 (2)
            
            
                         
                     
                     
                        Skartie dzīvnieki
                     
                     
                        Skartās saimniecības
                     
                  
                        
                                    1.
                                 
                                 
                                    Atsevišķu dzīvnieku pārvietošanas ierobežojumi
                                 
                              
                     
                         
                     
                     
                         
                     
                  
                        
                                    2.
                                 
                                 
                                    Visu saimniecībā esošo dzīvnieku pārvietošanas ierobežojumi
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Dzīvnieku iznīcināšana
                                 
                              
                     
                         
                     
                     
                         
                     
                  
                        Kopā
                     
                     
                         
                     
                     
                         
                     
                  
      
      
         (1)  Vai citā valsts dzīvnieku statistikas pārskata datumā.
      
         (2)  OV L 60, 28.2.1998., 78. lpp.”